MINT ปลื้ม! กระแสตอบรับ “หุ้นกู้” ล้นหลาม ดอกเบี้ยสูง 6.10%
MINT เปิดขายหุ้นกู้ด้อยสิทธิฯ วันแรก นักลงทุนตอบรับคึกคัก ชูอัตราดอกเบี้ยช่วง 5 ปีแรก 6.10% ต่อปี
MINT เปิดขายหุ้นกู้ด้อยสิทธิฯ วันแรก นักลงทุนตอบรับคึกคัก ชูอัตราดอกเบี้ยช่วง 5 ปีแรก 6.10% ต่อปี
1 ก.ย. 2565

นายชัยพัฒน์ ไพฑูรย์ ประธานเจ้าหน้าที่ฝ่ายการเงิน บริษัท ไมเนอร์ อินเตอร์เนชั่นแนล จำกัด (มหาชน) หรือ MINT เปิดเผยว่า บริษัทได้เปิดขายหุ้นกู้ด้อยสิทธิฯ ชุดใหม่ โดยเปิดให้ประชาชนทั่วไปจองซื้อ ระหว่างวันที่ 1 – 2 และ 5 – 6 กันยายน 2565 สำหรับอัตราดอกเบี้ยช่วง 5 ปีแรก จะอยู่ที่ 6.10% ต่อปี กำหนดจ่ายดอกเบี้ยทุก 6 เดือน พร้อมปรับอัตราดอกเบี้ยทุก 5 ปี อ้างอิงผลตอบแทนพันธบัตรรัฐบาลอายุ 5 ปี
ทั้งนี้ในการเสนอขายวันแรกนักลงทุนได้ให้การตอบรับเป็นอย่างดีโดยมีการจองซื้อเป็นที่น่าสนใจ สามารถจองซื้อผ่านสถาบันการเงิน 10 แห่ง ได้แก่ ธนาคารกรุงเทพ, ธนาคารกรุงไทย, ธนาคารกสิกรไทย, ธนาคารไทยพาณิชย์, ธนาคารกรุงศรีอยุธยา, ธนาคารซีไอเอ็มบี ไทย, บล.เกียรตินาคินภัทร จำกัด (มหาชน) (รวมถึงธนาคารเกียรตินาคินภัทร), บล.เมย์แบงก์ (ประเทศไทย) บล.เอเซีย พลัส และบล. ธนชาต
สำหรับช่องทางออนไลน์ให้จองซื้อผ่านแอปพลิเคชันบนสมาร์ทโฟน Bualuang mBanking ของธนาคารกรุงเทพ เป็นครั้งแรกสำหรับหุ้นกู้ด้อยสิทธิฯ กำหนดจองซื้อขั้นต่ำ 1 แสนบาท และทวีคูณครั้งละ 1 แสนบาท